Οικογένεια Χριστοδούλου

Η Οικογένεια Χριστοδούλου είναι εμπορικό σήμα του Ομίλου CHB και έκανε την εμφάνισή της στην ελληνική αγορά το 2011. Τα προϊόντα της είναι χυμοί και είναι διαθέσιμα στην Ελλάδα αλλά και σε χώρες του εξωτερικού. Οι χυμοί Οικογένεια Χριστοδούλου παράγονται στην ΒΙΤΟΜ ΑΒΕΕ, στα Κουφάλια Θεσσαλονίκης.

 Ιστορία 
Το 1955 τα αδέρφια Γιάννης και Μιχάλης Χριστοδούλου ξεκίνησαν από την Αγία Τριάδα Ναυπλίου την τυποποίηση φρέσκων φρούτων για εξαγωγές στην Ευρώπη. Το 2003 η δεύτερη γενιά των αδερφών Νίκου, Γιώργου, Μιχάλη και Αλέξανδρου Χριστοδούλου αναλαμβάνει τη διοίκηση της εταιρίας. 

Το 2011 κυκλοφόρησαν με την επωνυμία Οικογένεια Χριστοδούλου, χυμοί ψυγείου αλλά και βιολογικοί χυμοί σε ασηπτική συσκευασία Tetra Pak.  Οι χυμοί Χριστοδούλου είναι γνωστοί στην Αργολίδα αλλά και σε όλη την Ελλάδα. Το 2016 κυκλοφόρησαν στην ελληνική αγορά χυμοί εμπλουτισμένοι με βιταμίνες. Το 2019 η Οικογένεια Χριστοδούλου κυκλοφόρησε για πρώτη φορά στην Ελλάδα φυσικούς χυμούς σε συσκευασία 2 λίτρων. Το 2024 παρουσίασε νέα οικογενειακή συσκευασία 1,5 λίτρου και ατομικές συσκευασίες 250ml στους χυμούς ψυγείου. 

Το 2025 η Οικογένεια Χριστοδούλου συμπλήρωσε 70 χρόνια από την ίδρυσή της, μένοντας πιστή στη δέσμευσή της προς την καινοτομία, την αδιάλειπτη πρόοδο και τη δυναμική στήριξη της ελληνικής γεωργίας.

 Προϊόντα 
Μέχρι τον Ιανουάριο 2025 κυκλοφορούν διαφορετικοί κωδικοί χυμών Οικογένεια Χριστοδούλου που ανήκουν σε 3 κατηγορίες:

 Χυμοί ψυγείου: Πορτοκάλι 100%, 9 Φρούτα-7 Βιταμίνες, Μήλο-Πορτοκάλι-Καρότο, Ρόδι, Ρόδι-Μήλο-Καρότο, Σταφύλι-Ρόδι-Μήλο-Πορτοκάλι, Αχλάδι-Μήλο, Η δική μας Λεμονάδα, Μήλο-Πορτοκάλι-Ροδάκινο.

 Βιταμινούχοι χυμοί: Πορτοκάλι, 9 Φρούτα-7 Βιταμίνες, Μήλο, Βύσσινο, Μήλο-Πορτοκάλι-Καρότο, Ροδάκινο, Ρόδι-Μπλούμπερυ-Ράσμπερυ, Λεμόνι

 Βιολογικοί χυμοί: Πορτοκάλι, Πορτοκάλι-Μήλο-Καρότο, Πορτοκάλι-Μήλο-Μπανάνα-Μάνγκο-Φρούτο του Πάθους.

Οι χυμοί Οικογένεια Χριστοδούλου κυκλοφορούν στην ελληνική αγορά ενώ τα τελευταία χρόνια έχουν ξεκινήσει και εξαγωγές σε χώρες όπως Κύπρος, Ρουμανία και Κίνα.

 Χορηγίες 

 Αθλητισμός 
Η Οικογένεια Χριστοδούλου στηρίζει μέσω χορηγιών αθλητικά γεγονότα, στην προσπάθειά της να προωθήσει έναν υγιεινό τρόπο διατροφής και άθλησης. Συγκεκριμένα, η Οικογένεια Χριστοδούλου στηρίζει παραδοσιακά τα τελευταία χρόνια το Μαραθώνιο Ναυπλίου, τον κορυφαίο αγώνα τριάθλου παγκοσμίως, το Ironman Greece, που έλαβε χώρα στην Costa Navarino το 2019 και το 2021 με αθλητές από όλο τον κόσμο, το Spetsathlon, το Τρίαθλο Σύρου και πολλά άλλα. Επίσης, στηρίζει αθλητές στις ανάγκες των προπονήσεων και των αγώνων τους, όπως την καταξιωμένη τριαθλήτρια Τζένη Μπουλμέτη και τον ποδηλάτη - τριαθλητή Θεόδωρο Τσικούρη, που πάσχει από σακχαρώδη διαβήτη τύπου 1.   

Τον Νοέμβριο 2021 στήριξε το Triple League Triathlon, έναν αγώνα τριάθλου με φιλανθρωπικό χαρακτήρα που διοργάνωσε ο σύλλογος «Ιωνάς Τμήμα θεραπευτικής Αγωγής ΑμεΑ» σε συνεργασία με τη διοίκηση του «Ο.Α.Κ.Α. Σπύρος Λούης». Τα έσοδα διατέθηκαν για την αντικατάσταση αναβατορίου – ανελκυστήρα στο κλειστό κολυμβητήριο του ΟΑΚΑ. Επίσης, κάθε χρόνο στηρίζει χορηγικά τον αγώνα Koufalia Hill Run τιμώντας τη μνήμη της αθλήτριας Δήμητρας Ιορδανίδου.   

Στα πλαίσια της στήριξης του Πανελλήνιου Συλλόγου Προστασίας, Ενημέρωσης και Βοήθειας Καρδιοπαθών Παιδιών, η Οικογένεια Χριστοδούλου δίνει κάθε χρόνο δυναμικά το παρών και τη στήριξη στον αγώνα για την Καρδιά του Παιδιού στο Φόδελε Κρήτης.  

 Εταιρική Κοινωνική Ευθύνη 

Στα πλαίσια της ΕΚΕ, η Οικογένεια Χριστοδούλου έχει ως προτεραιότητα τη στήριξη της τοπικής κοινωνίας στην Αργολίδα και στα Κουφάλια Θεσσαλονίκης, όπου βρίσκονται οι μονάδες παραγωγής των χυμών της.  

Πρόσφατα ανακαίνισε το Εκπαιδευτικό Κέντρο του Αγροτικού Συνεταιρισμού της Αγίας Τριάδας Αργολίδας, προσφέροντας την ευκαιρία στους αγρότες της περιοχής να εκπαιδευτούν σε νέες, βιώσιμες πρακτικές της γεωργίας. Από την πρώτη στιγμή που κυκλοφόρησαν οι χυμοί ψυγείου Οικογένεια Χριστοδούλου, φέρουν στα καπάκια τους τη λέξη «χυμός» γραμμένη σε σύστημα Μπράιγ, έτσι ώστε να είναι φιλικοί προς τους ανθρώπους με προβλήματα όρασης. Το 2019, με αφορμή τη Διεθνή Ημέρα Οικογένειας, η Οικογένεια Χριστοδούλου διέθεσε για μία εβδομάδα τα καθαρά έσοδα από τις πωλήσεις του φυσικού χυμού πορτοκάλι 2 λίτρων στην Εστία Κοριτσιού «Φιλοθέη η Αθηναία». Το Δεκέμβριο του 2019 παρέδωσε σε 50 φορείς ανά την Ελλάδα 20.000 χυμούς, που διανεμήθηκαν σε ανθρώπους που έχουν ανάγκη. Τον Απρίλιο του 2020 προχώρησε σε δωρεά για την επισκευή και αποκατάσταση του Τμήματος Επειγόντων Περιστατικών (ΤΕΠ) του Γενικού Νοσοκομείου Ναυπλίου. Τον Ιούλιο του 2020 συγκέντρωσε 2 τόνους καπάκια, τα οποία δώρισε στο Σύλλογο Παραπληγικών και Κινητικά Αναπήρων Πέλλας με σκοπό να αγοράσει 2 αναπηρικά αμαξίδια. Επίσης, μέρος των κερδών από τις πωλήσεις των χυμών ψυγείου Ρόδι στηρίζει το έργο του ΑγκαλιάΖΩ-Όμιλος Εθελοντών Κατά του Καρκίνου. 

 Εκθέσεις 
Η Οικογένεια Χριστοδούλου έχοντας ως στόχο τη μεγαλύτερη εξωστρέφεια και την ανάπτυξη των πωλήσεων των προϊόντων της, συμμετέχει κάθε χρόνο στις διεθνείς Εμπορικές Εκθέσεις που διαμορφώνουν τη βιομηχανία τροφίμων και ποτών και στις οποίες συμμετέχουν χιλιάδες εκθέτες από όλο τον κόσμο, όπως στην Anuga στην Κολωνία, στη SIAL στο Παρίσι και στην PLMΑ στο Άμστερνταμ. Επίσης η εταιρεία συμμετέχει και σε εγχώριες εκθέσεις, όπως στη Foodexpo, τη μεγαλύτερη έκθεση Τροφίμων και Ποτών στην Ν.Α. Ευρώπη.

 Παραπομπές 

 Εξωτερικοί σύνδεσμοι 


Κατηγορία:Ελληνικές βιομηχανίες
Κατηγορία:Ελληνικά εμπορικά σήματα